पाएं अपने शहर की ताज़ा ख़बरें और फ्री ई-पेपरडाउनलोड करें
कटकमदाग ब्लॉक के सुल्ताना पंचायत अंतर्गत ग्राम मयातू में बुधवार को तृतीय सम्मेलन प्रस्तुति कमेटी (टीएसपीसी) उग्रवादी संगठन के नाम से पोस्टर चिपकाया गया है। पोस्टर में सुल्ताना पंचायत के मुखिया प्रतिमा देवी, पंसस पति जनसेवक साव सहित छह अन्य लोगों का नाम अंकित कर 5-5 लाख रुपए रंगदारी मांगी गई है। इधर, कटकमदाग पुलिस को सूचना मिलते ही पोस्टर को जब्त कर लिया गया। पुलिस ने पोस्टर असामाजिक तत्वों द्वारा चिपकाए जाने की बात कही है।
पोस्टर के माध्यम से प्रतिनिधियों पर योजनाओं में रुपए लेने, एक डीलर कैलाश प्रसाद पर गरीबों को खाद्यान्न गबन करने, तीन लोग भूलन साव, चंद्रदेव साव व धीरन दुबे पर अवैध रूप से ईंट भट्ठा संचालित करने व गरीबों की जमीन ओने-पौने दाम में खरीदने का आरोप लगाया गया है।
12 मई तक संपर्क करने का समय दिया गया है। संपर्क नहीं करने पर फौजी कार्रवाई करने की चेतावनी दी गई है। पंचायत के मुखिया भी असामाजिक तत्व के लोगों का ही कारनामा बताया। वहीं, दूसरी ओर पोस्टर चिपकाने की सूचना पंचायत में जंगल में लगी आग की तरह फैल गई। लोगों में दहशत का माहौल बना हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn